
PATVIRTINTA





Jonavos rajono savivaldybės administracijos





direktoriaus 2018  m. gruodžio  2    d. 





įsakymu Nr.      13B-2
SOCIALINĖS PARAMOS SKYRIAUS VYRESNIOJO SPECIALISTO 

PAREIGYBĖS APRAŠYMAS

I SKYRIUS 
PAREIGYBĖS CHARAKTERISTIKA
1. Socialinės paramos   skyriaus vyresnysis specialistas (toliau – vyresnysis specialistas) yra karjeros valstybės tarnautojas.  
II SKYRIUS
 PASKIRTIS
2. Socialinės paramos skyriaus vyresniojo specialisto pareigybė reikalinga vykdyti ir įgyvendinti Lietuvos Respublikos įstatymus, poįstatyminius aktus, Lietuvos Respublikos Vyriausybės nutarimus  ir kitus teisės aktus socialinės paramos ir išmokų vaikams klausimais. 
III SKYRIUS

 VEIKLOS SRITIS

3. Šias pareigas einantis valstybės tarnautojas vykdo specialiosios veiklos srities- socialinės paramos administravimo- funkcijas.
IVSKYRIUS

 SPECIALIEJI REIKALAVIMAI  ŠIAS PAREIGAS  EINANČIAM VALSTYBĖS TARNAUTOJUI
4.Valstybės tarnautojas ,einantis šias pareigas, turi atitikti šiuos specialiuosius reikalavimus:

4.1. Turėti aukštąjį universitetinį arba aukštąjį koleginį išsilavinimą.
4.2. turėti ne mažesnį kaip 1 metų darbo stažą viešojo administravimo srityje.

4.3. Sklandžiai dėstyti mintis raštu ir žodžiu, išmanyti raštvedybos taisykles.

4.4. Mokėti dirbti šiomis kompiuterinėmis programomis: MS Word,  MS Excel, MS Outlook, Internet Explorer.
4.5. Gerai žinoti Lietuvos Respublikos piniginės socialinės paramos nepasiturinčioms šeimoms ir vieniems gyvenantiems asmenims įstatymą, Išmokų vaikams įstatymą, Socialinės paramos mokiniams įstatymą, paramos mirties atveju įstatymą, Lietuvos Respublikos Civilinį kodeksą, Lietuvos Respublikos Vyriausybės nutarimus, kitus socialinės apsaugos ir darbo ministro įsakymus,  teisės aktus, reglamentuojančius socialinę paramą.

4.6. Sugebėti planuoti ir organizuoti savo veiklą, mokėti kaupti, sisteminti, apibendrinti informaciją, rengti išvadas bei teikti pasiūlymus. 
V SKYRIUS

ŠIAS PAREIGAS EINANČIO VALSTYBĖS TARNAUTOJO  FUNKCIJOS

5. Šias pareigas einantis valstybės tarnautojas atlieka šias funkcijas:

5.1. Siekiant užtikrinti  Lietuvos Respublikos Piniginės socialinės paramos nepasiturinčioms šeimoms ir vieniems gyvenantiems asmenims, Išmokų vaikams, Socialinės paramos mokiniams įstatymų, kitų norminių aktų, reglamentuojančių socialinių išmokų, kompensacijų ir išmokų vaikams skyrimo ir mokėjimo įgyvendinimą :

5.1.1. priima asmenų prašymus dėl piniginės socialinės paramos, išmokų vaikams, vienkartinės išmokos nėščiai moteriai, skyrimo bei priima sprendimus jų mokėjimui;

5.1.2.  priima asmenų prašymus dėl socialinės paramos mokiniams skyrimo bei rengia išvadas dėl mokinių nemokamo maitinimo ir mokinio reikmenų įsigijimo;
5.1.3.  tikrina reikalingų dokumentų nuorašų tikrumą su originalais ir patvirtina juos; 

5.1.4.  registruoja asmenis SPIS sistemoje ir siunčia patikrinti į centrinę duomenų bazę;

5.1.5.  renka informaciją VĮ Registrų centro ir Valstybinio socialinio draudimo duomenų bazėse; 

5.1.6.  apskaičiuoja ir skiria socialines išmokas
5.1.7. rengia pažymas apie šeimos pajamas kompensacijoms gauti už būsto šildymo, šalto ir karšto vandens išlaidas; 

5.1.8. rengia paklausimus ir atsakymus įmonėms, įstaigoms ir organizacijoms socialinių išmokų ir kompensacijų  klausimais;

5.1.9. išduoda gyventojams, įstaigoms, įmonėms ar organizacijoms pažymas apie asmens gaunamas socialines išmokas,  suteiktą kitą socialinę paramą;
5.1.10. rengia dokumentus Socialinės paramos teikimo komisijai dėl piniginės socialinės paramos ir socialinės paramos mokiniams skyrimo išimties tvarka; 

 5.1.11. konsultuoja asmenis  išmokų ir kompensacijų gavimo klausimais.

5.2. Sudaro bylas pagal Dokumentų tvarkymo ir apskaitos taisyklių reikalavimus ir pateikia juos darbuotojui, atsakingam už archyvinių bylų perdavimą į savivaldybės archyvą. 
5.3. Bendradarbiauja  su kitomis valstybės ar savivaldybių institucijomis socialinių išmokų klausimais, siekiant išsiaiškinti aktualius socialinių  išmokų klausimus.

5.4. Surašo buities tyrimo aktus, siekiant įvertinti asmens (šeimos) gyvenimo sąlygas.

5.5. Vykdo  kitus nenuolatinio pobūdžio skyriaus vedėjo (-os) pavedimus, kad būtų pasiekti savivaldybės strateginiai tikslai.

VI. ŠIAS PAREIGAS EINANČIO SAVIVALDYBĖS TARNAUTOJO PAVALDUMAS
6. Šias pareigas einantis valstybės tarnautojas tiesiogiai pavaldus skyriaus vedėjui (-ai). 

------------------------------------------------------------

Susipažinau

...................................................
                            (parašas)     
...................................................                  
                   (vardas, pavardė)
 ..................................................
                          (data)

